+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

1.  งบการเงิน

(1) สรุปรายงานการสอบบัญชี

ปี 2549 และ ปี2548 ผู้สอบบัญชีรับอนุญาตของบริษัท คือ นางสายฝน อินทร์แก้ว
ผู้สอบบัญชีรับอนุญาต เลขทะเบียน 4434 แห่งบริษัท สำนักงาน เอินส์ท แอนด์ ยัง จำกัด
ผู้สอบบัญชีได้กล่าวไว้ในรายงานของผู้สอบบัญชีรับอนุญาตในการตรวจสอบงบการเงินของบริษัท
สำหรับปีสิ้นสุด ณ วันที่ 31 ธันวาคม 2549 ว่าผลการดำเนินงาน
และกระแสเงินสดสำหรับปีสิ้นสุดวันเดียวกันของแต่ละปีของ บริษัท เพรซิเดนท์ เบเกอรี่ จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป
ซึ่งแสดงความเห็นไว้อย่างไม่มีเงื่อนไข

(2) ตารางสรุปงบการเงิน ของ บริษัท เพรซิเดนท์ เบเกอรี่ จำกัด (มหาชน)

[]

  ------------------------------- ------ ------ ------ ------ ------ ------
                                                                     

                                                                     
  ------------------------------- ------ ------ ------ ------ ------ ------

[]

  งบกำไรขาดทุน

[]

  ------------------------- ------- ------- -------- ------- -------- -------
                                                                      

                                                                      
  ------------------------- ------- ------- -------- ------- -------- -------

  งบกระแสเงินสด[]

(3) อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

  []

1.  คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงานที่ผ่านมาของผลิตภัณฑ์

ผลการดำเนินงานประจำ ปี 2549 ของบริษัทฯ มีกำไรสุทธิรวม 279.1 ล้านบาท เพิ่มขึ้นร้อยละ
45.8

จากปีก่อน โดยเป็นผลมาจากปัจจัยหลักดังต่อไปนี้

 รายได้จากการขาย

บริษัทฯ มียอดขายรวมในปี 2549 และ 2548 จำนวน 2,531.9 ล้านบาท และ 2,145.6
ล้านบาท ตามลำดับ คิดเป็นอัตราเติบโตร้อยละ 18
ยอดขายที่เพิ่มขึ้นมาจากการปรับขึ้นราคาของสินค้าหลักบางรายการ ในไตรมาสที่1 ปี 2549
และในปี 2549 บริษัทฯ เริ่มมีรายได้จากการขายสินค้าที่ได้รับส่งเสริมการลงทุน
รวมถึงการเพิ่มศูนย์กระจายสินค้า และขยายหน่วยขาย เพื่อให้สินค้าสู่ผู้บริโภคมากขึ้น
อีกทั้งจัดกิจกรรมทางการตลาด เพื่อเพิ่มยอดขายอย่างต่อเนื่อง

เมื่อแยกวิเคราะห์ยอดขายตามประเภทสินค้า พบว่าสินค้าในสายธุรกิจค้าส่ง เพิ่มขึ้น ร้อยละ 16.8
เมื่อเปรียบเทียบกับปีก่อน โดยสินค้าในธุรกิจนี้ ที่มียอดขายสูงสุด ซึ่งได้แก่ ขนมปังชนิดแผ่น
มีสัดส่วนยอดขาย ร้อยละ 45.6 ของรายได้จากการขาย เพิ่มขึ้นร้อยละ 9.4
เมื่อเปรียบเทียบกับปีก่อน และขนมปังหวาน มีสัดส่วนยอดขาย ร้อยละ 27.3
ของรายได้จากการขาย เพิ่มขึ้นร้อยละ 25.6 เมื่อเปรียบเทียบกับปีก่อน ในส่วนสายธุรกิจฟาสต์ฟู้ด
และร้านอาหาร มียอดขายเพิ่มขึ้นเล็กน้อย และธุรกิจส่งออก มียอดขายเพิ่มขึ้นจากปีก่อน
เนื่องจากมีการส่งออกไปขายที่ประเทศญี่ปุ่นมากขึ้น

รายได้อื่นในปี 2549 มีจำนวน 25.6 ล้านบาท เพิ่มขึ้นจำนวน 14.3 ล้านบาท
เนื่องจากมีดอกเบี้ยเงินฝาก 9 ล้านบาท กำไรจากการจำหน่ายสินทรัพย์ 5.8 ล้านบาท
(ส่วนใหญ่เป็นสินทรัพย์ประเภทยานพาหนะ ที่ชำรุดเสื่อมสภาพใช้งานไม่ได้)

ต้นทุนขาย

ต้นทุนขายในปี2549 มีจำนวน 1,509.7 ล้านบาท เพิ่มขึ้น ร้อยละ 14.7 เมื่อเปรียบเทียบกับปีก่อน
เนื่องจาก การใช้วัตถุดิบและบรรจุภัณฑ์ในการผลิตเพิ่มตามยอดขายที่เพิ่มขึ้น
และจากการบันทึกค่าเสือมราคาของเครื่องจักรที่ผลิตสินค้าที่ได้รับการส่งเสริมการลงทุน
และสัดส่วนต้นทุนขายต่อรายได้จากการขาย เท่ากับร้อยละ 59.6 ลดลงจากปีก่อน
อย่างไรก็ดีบริษัทยังคงใช้วัตถุดิบที่มีคุณภาพ
จึงทำให้สามารถบริหารต้นทุนได้อย่างมีประสิทธิภาพมากขึ้นไม่ว่าจะเป็นประสิทธิผลทางการผลิตที่สูงขึ้น
และการใช้ทรัพยากรที่มีอยู่ให้เกิดประโยชน์สูงสุด

  ค่าใช้จ่ายในการขายและบริหาร

ค่าใช้จ่ายในการขายและบริหาร ในปี 2549 จำนวน 696.7 ล้านบาท คิดเป็นเพิ่มขึ้นร้อยละ 20.8
ค่าใช้จ่ายที่เพิ่มขึ้นประกอบด้วย ค่าตอบแทนแก่พนักงาน คือ เงินเดือน ค่าล่วงเวลา เบี้ยเลี้ยง
ที่สูงขึ้นตามจำนวนพนักงานที่เพิ่มขึ้น ส่วนค่าคอมมิชชั่น ซึ่งสูงขึ้นตามยอดขาย
และค่าใช้จ่ายที่เกี่ยวกับการขาย คือ น้ำมันเชื้อเพลิงใช้ในการขนส่งสินค้า
เพิ่มขึ้นเนื่องจากปริมาณการใช้ที่เพิ่มตามจำนวนรถยนต์ใช้ในการขนส่ง
และมีผลมาจากราคาน้ำมันที่ปรับราคาสูงขึ้น ค่าเสื่อมราคายานพาหนะสูงขึ้นเพราะบริษัท
ซื้อรถยนต์สำหรับการขนส่งสินค้าเพิ่มขึ้น เพื่อทดแทนรถเก่าที่เสื่อมสภาพ ใช้งานไม่ได้
และเพื่อรองรับการขยายหน่วยขายที่เพิ่มขึ้น
อย่างไรก็ตามอัตราค่าใช้จ่ายในการขายและบริหารต่อรายได้จากการขาย
ใกล้เคียงกับปีก่อนอยู่ที่ประมาณ ร้อยละ 27 ของรายได้รวม

กำไรสุทธิ

บริษัท มีอัตรากำไรอยู่ที่ระดับร้อยละ 10.9 ของรายได้รวม โดยมีกำไรสุทธิ 279.1 ล้านบาท
เพิ่มขึ้น ร้อยละ 45.8 เมื่อเปรียบเทียบกับปีก่อน มีสาเหตุหลักมาจาก ยอดขายที่เพิ่มขึ้นตลอดทั้งปี
และสูงขึ้นมากในช่วง 6 เดือนหลัง ประกอบกับมีกำไรสุทธิจากกิจการที่ได้รับการส่งเสริมการลงทุน
ซึ่งได้รับยกเว้นภาษีเงินได้นิติบุคคล จึงส่งผลให้มีกำไรเพิ่มขึ้น โดยมีกำไรต่อหุ้นขั้นพื้นฐาน 7.3 บาท

อัตราผลตอบแทนผู้ถือหุ้น

บริษัทมีอัตราผลตอบแทนผู้ถือหุ้น ในปีนี้อยู่ที่ร้อยละ 20.6 ซึ่งลดลงเล็กน้อยจากปีก่อน
แต่อย่างไรก็ตามบริษัทมีนโยบายจ่ายเงินปันผล ไม่ต่ำกว่าร้อยละ 50
ของกำไรสุทธิหลังหักภาษีเงินได้ และหลังหักสำรองตามกฎหมาย ทั้งนี้
การจ่ายเงินปันผลดังกล่าวอาจมีการเปลี่ยนแปลงได้ ขึ้นอยู่กับผลการดำเนินงาน ฐานะการเงิน
และแผนงานการลงทุนของบริษัท

  2.ฐานะการเงิน

สินทรัพย์

สินทรัพย์รวม ณ วันที่ 31 ธันวาคม 2549 มีจำนวน 2,302.6 ล้านบาท ประกอบด้วย
สินทรัพย์หลักที่สำคัญได้แก่ สินทรัพย์ถาวรรวม 1,518.9 ล้านบาท คิดเป็นร้อยละ 66
ของสินทรัพย์รวม สินทรัพย์หมุนเวียน 703.6 ล้านบาท คิดเป็นร้อยละ 30.6 ของสินทรัพย์รวม
โดยมีเงินสดและรายการเทียบเท่าเงินสด ที่สูงขึ้นเนื่องจาก
บริษัทฯได้รับเงินจากการออกจำหน่ายหุ้นสามัญเพิ่มทุน จำนวน 599.8 ล้านบาท
หลังหักค่าใช้จ่ายแล้ว สินทรัพย์ถาวรสุทธิเพิ่มขึ้น 278.8 ล้านบาท ซึ่งเป็นการลงทุนในเครื่องจักร
สำหรับผลิตผลิตภัณฑ์ ที่ได้รับบัตรส่งเสริมการลงทุน และยานพาหนะสำหรับขนส่งสินค้า
เงินจ่ายล่วงหน้าค่าก่อสร้างและค่าซื้อสินทรัพย์ เพิ่มขึ้น
เนื่องจากเป็นการจ่ายเงินสำรองค่าก่อสร้างอาคารโรงงานแห่งใหม่ที่นิคมอุตสาหกรรมบางชัน
และจ่ายล่วงหน้าในการสั่งซื้อเครื่องจักร

ลูกหนี้การค้าของบริษัทในปี 2549 มีสัดส่วนร้อยละ 12.5 ของสินทรัพย์รวม
โดยเติบโตจากปีก่อนร้อยละ 15 ซึ่งลูกค้าส่วนใหญ่ประกอบด้วย คอนวีเนี่ยนสโตร์ ซูเปอร์มาร์เก็ต
ดิสเคาน์สโตร์ และร้านค้าในปั๊มน้ำมันต่างๆ โดยสัดส่วนยอดขายของบริษัทฯ ประกอบด้วย
ยอดขายสดร้อยละ 35.6 ขายเชื่อร้อยละ 64.4 ของยอดขายรวม
และมีระยะเวลาในการเก็บหนี้เฉลี่ย 38 วัน ซึ่งใกล้เคียงกับปีก่อน ส่วนการเรียกเก็บเงินจากลูกหนี้
บริษัทมีนโยบายการเรียกเก็บเงิน 30 – 45 วัน
อย่างไรก็ดีบริษัทได้สำรองค่าเผื่อหนี้สงสัยจะสูญในปี2549 จำนวน 0.36 ล้านบาท ลดลงจากปีก่อน
ซึ่งเพียงพอสำหรับลูกหนี้ที่มีอายุมากกว่า 3 เดือน
เพราะลูกหนี้ค้างนานในปีก่อนสามารถเรียกเก็บเงินได้แล้ว บริษัทไม่มีปัญหาในเรื่องหนี้เสีย
ส่วนลูกหนี้การค้าต่างประเทศระยะเวลาชำระหนี้ 63 วัน ซึ่งชำระเงินตรงตามกำหนด
สำหรับระยะเวลาการขายสินค้าคงเหลือ (สินค้าคงเหลือดังกล่าวประกอบด้วย วัตถุดิบ บรรจุภัณฑ์
สินค้าสำเร็จรูป และสินค้าระหว่างผลิต) สำหรับปี 2549 อยู่ในช่วงเวลา 12 วัน
เนื่องจากมีบรรจุภัณฑ์ที่มีอัตราการหมุนช้ากว่าผลิตภัณฑ์อื่น
และผลิตภัณฑ์ประเภทเกล็ดขนมปังที่มีอายุของสินค้ายาวกว่าสินค้าประเภทอื่น
แต่โดยส่วนใหญ่สินค้าประเภทขนมปังเป็นสินค้าสดจะมีอัตราหมุนเวียนที่เร็วมาก
ทำให้สินค้าคงเหลือในแต่ละวันน้อยมาก

  สำหรับการด้อยค่าของสินทรัพย์เป็นการด้อยค่าของเงินลงทุนใน บริษัท เทรชเชอร์ฮิลล์ จำกัด
  ซึ่งบริษัท

จะบันทึกลดราคาตามบัญชีของเงินลงทุนให้เท่ากับมูลค่าที่จะได้รับคืน
โดยในปีนี้บริษัทฯได้บันทึกค่าเผื่อการด้อยค่าของเงินลงทุนเต็มจำนวนแล้ว เนื่องจากบริษัท
เทรชเชอร์ฮิลล์ จำกัด มีผลดำเนินงานขาดทุนสะสมเพิ่มขึ้น ทำให้มูลค่าที่จะได้รับคืนลดลงมาตลอด

สภาพคล่อง

ในปี 2549 บริษัทฯ มีกระแสเงินสดสุทธิได้มาจากกิจกรรมดำเนินงาน และจากการจัดหาเงิน

จำนวน 519.6 ล้านบาท และ 278.5 ล้านบาท ตามลำดับ
และมีกระแสเงินสดสุทธิใช้ไปในกิจกรรมลงทุน จำนวน

467.5 ล้านบาท ณ วันที่ 31 ธันวาคม 2549 มีเงินสดและรายการเทียบเท่าเงินสด จำนวน
349.1 ล้านบาท สูงกว่าปี 2548 เป็นเงิน 330.6 ล้านบาท โดยมีสาระสำคัญดังนี้

กระแสเงินสดสุทธิจากกิจกรรมดำเนินงาน จำนวน 519.6 ล้านบาท
สาเหตุหลักได้มาจากกำไรจากการดำเนินที่เป็นเงินสด 490.8 ล้านบาท
กระแสเงินสดสุทธิได้มาจากกิจกรรมจัดหาเงินจำนวน 278.5 ล้านบาท เหตุผลหลักมา
จากรับเงินจากการเพิ่มทุนจำนวน 599.8 ล้านบาท และเงินสดใช้ไปโดยจ่ายเงินปันผล 141
ล้านบาท ชำระคืนเงินกู้ยืมระยะยาว จากธนาคาร 100 ล้านบาท และชำระคืนเงินกู้ยืมระยะสั้น 61
ล้านบาท อย่างไรก็ดี อัตราส่วนสภาพคล่องโดยรวมของบริษัทอยู่ในระดับที่ดีมาโดยตลอด
โดยในปี2549 อัตราส่วนสภาพคล่องและอัตราส่วนสภาพคล่องหมุนเร็วอยู่ที่ 1.52 เท่า และ 1.38
เท่า ตามลำดับ เพิ่มขึ้นจากปีก่อน และCASH CYCLE ของบริษัทอยู่ที่ 9 วัน

กระ แสเงินสดสุทธิใช้ไปจากกิจกรรมลงทุน จำนวน 467.5 ล้านบาท ใกล้เคียงกับปีก่อน
สำหรับในปี 2549 มีการลงทุนในสินทรัพย์ถาวรเพิ่ม
ส่วนใหญ่เป็นการซื้อเครื่องจักรเพิ่มเพื่อขยายกำลังการผลิต และเพื่อเพิ่มประสิทธิภาพของเครื่องจักร
ซื้อยานพาหนะสำหรับขนส่งสินค้าและเพื่อกระจายสินค้าไปสู่ผู้บริโภค

แหล่งที่มาของเงินทุน

 หนี้สินรวม

ณ 31 ธันวาคม 2549 มีจำนวน 576 ล้านบาท คิดเป็นร้อยละ 25 ของหนี้สินและส่วนของผู้ถือหุ้น
ลดลงจากวันสิ้นปี 2548 ซึ่งสาเหตุจากการชำระคืนเงินกู้ระยะยาวก่อนครบกำหนด และ
โดยส่วนใหญ่เป็นหนี้สินประเภทเจ้าหนี้การค้าและค่าใช้จ่ายค้างจ่ายที่เพิ่มขึ้น
อัตราส่วนของหนี้สินต่อส่วนของผู้ถือหุ้น เท่ากับ 0.3 เท่า

 ส่วนของผู้ถือหุ้น

 ณ วันที่ 31 ธันวาคม 2549 ส่วนของผู้ถือหุ้นมีจำนวน 1,726.6 ล้านบาท เพิ่มขึ้นจากสิ้นปี 2548 เป็นจำนวน 737.9 ล้านบาท เนื่องจากมีกำไรสุทธิ 279.1 ล้านบาท และมาจากการออกจำหน่ายหุ้นสามัญเพิ่มทุน จำนวน 15 ล้านหุ้นๆละ 40 บาท เป็นเงิน 600 ล้านบาท ในส่วนของผู้ถือหุ้นที่ลดลง มาจากการจ่ายเงินปันผลจากผลการดำเนินงานประจำปี 2548 จำนวน 96 ล้านบาท และจ่ายเงินปันผลระหว่างกาล จากผลการดำเนินงานงวดหกเดือน สิ้นสุดวันที่ 30 มิถุนายน 2549 จำนวน 45 ล้านบาท บริษัทฯมีมูลค่าตามบัญชี เท่ากับ 38.4 บาทต่อหุ้น 

 ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้นอยู่ที่ 0.3 เท่า ซึ่งอยู่ในระดับต่ำมาระยะ 3 ปีที่ผ่านมา
และความสามารถในการชำระดอกเบี้ยอยู่ที่ 49 เท่า ซึ่งแสดงให้เห็นถึงเสถียรภาพ
ของโครงสร้างเงินทุนของบริษัทและความสามารถในการชำระหนี้ของบริษัท

 3. ค่าตอบแทนของผู้สอบบัญชี

(1) ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่

  - ผู้สอบบัญชีของบริษัท ในปี 2549 มีจำนวนเงินรวม 690,000 บาท

(2) ค่าบริการอื่น (non-audit-fee)

 บริษัทจ่ายค่าตอบแทนของงานบริการอื่น ประกอบด้วย 

 1. ค่าตรวจสังเกตุการณ์ทำลายสินค้าคงเหลือ ให้แก่ ผู้สอบบัญชีของบริษัท ในปี 2549 

 มีจำนวนเงินรวม 15,000 บาท 

 2. ตรวจสอบเพื่อวัตถุประสงค์เฉพาะ – ตรวจสอบตามเงื่อนไข ของบัตรส่งเสริมที่กำหนดโดย

 สำนักงานคณะกรรมการส่งเสริมการลงทุน มีจำนวนเงินรวม 100,000 บาท